«Festplassen» ryddet - bare én klage fikk politiet
Russen var meget eksemplariske i Mekjrvik.  FEST OG MORO: Billig moro er det neppe for russen, men moro hadde de  det, de flere hundre som tok seg en fest i Mekjarvik natt til lørdag.  De kom sent, faktisk etter midnatt de aller fleste. Rulling rundt i Stavanger sto nemlig først på kjøreplanen.  I Mekjarvik er det knapt synlig at flere hundre russ var samlet, for på oppstillingsplassen måtte man i morges lete en stund for å finne et eller annet å feste på kameralinsa.  Inne i terminalbygget var det også bra, og toalettene hadde knapt vært i bruk etter som det så ut. Riktignok var det hengelås på en av ytterdørene, men hoveddøra inn i bygget var åpen for bruk. Politiet har ikke hatt mye befatning med russen natt til i dag.  – Nei, vi fikk inn én klage fra Mekjarvik, på det som var høy musikk. En patrulje ble sendt til stedet, men vi var muligens litt sene og da var festen i Mekjarvik over, forteller operasjonsleder i Sør-Vest politidistrikt til Randaberg24.  Nu er russen hjemme og hviler, men det meste tyder på en ny økt i dag, både med rulling i distriktet og en ørliten samling i Mekjarvik lørdag kveld og natt til søndag. 
Flere hundre russ feiret i Mekjarvik natt til lørdag, uten å etterlate mye rot. Politiet mottok kun en klage relatert til høy musikk fra festen. Russen hadde først hatt "rulling" rundt i Stavanger før festen i Mekjarvik.